OzLabs/hebrew-wiki-articles huggingface dataset:
יחסי הרפובליקה הדמוקרטית של קונגו – מקסיקו

יחסי הרפובליקה הדמוקרטית של קונגו - המדינות המקסיקניות המאוחדות (בספרדית: Relaciones República Democrática del Congo-México, בצרפתית: Relations de la République démocratique du Congo - Mexique) הם היחסים הדו-צדדיים בין שתי המדינות. היחסים הדיפלומטיים בין שתי המדינות החלו בשנת 1960, כאשר מקסיקו הכירה בריבונותה של הרפובליקה הדמוקרטית של קונגו מהאימפריה הבלגית.

== היסטוריה ==
בין המאה ה-16 למאה ה-19, במסגרת סחר העבדים האטלנטי, האימפריה הספרדית העבירה שיירות של עבדים מקונגו למלכות המשנה של ספרד החדשה. רוב העבדים הללו התקבלו בוראקרוס, לחופי האוקיינוס האטלנטי. סיום סחר העבדים בידי ספרד היה גורם לפריצתה של מלחמת העצמאות של מקסיקו אשר הופנתה נגד השלטון הספרדי. ביוני 1960 מקסיקו הכירה בעצמאותה של קונגו מהאימפריה הבלגית. במותו של ראש ממשלת קונגו, פטריס לומומבה, הביע שר החוץ המקסיקני, מנואל טלו באורוד (חבר המפלגה המוסדית המהפכנית), את צערו בשם הממשלה המקסיקנית. ב-31 ביולי 1975 סובסדו יחסים רשמיים בין קונגו (נודעה באותה העת בתור זאיר; תחת שלטונו של מובוטו ססה סקו) למקסיקו (תחת שלטונו של לואיס אצ'ווריה אלברס).

בתור חברה זמנית במועצת הביטחון של האומות המאוחדות, מקסיקו הצביע מספר פעמים בהחלטות האו"ם שנגעו לרפובליקה הדמוקרטית של קונגו. בשנת 2007 ביקר שגריר מקסיקו באדיס אבבה, אתיופיה, בקינשאסה, בירת הרפובליקה הדמוקרטית של קונגו ופגש בנציגי הממשלה הקונגולזית. בשנת 2019, מאות פליטים קונגולזים נעו לעבר מקסיקו כדי להגר אל ארצות הברית דרך גבול ארצות הברית–מקסיקו. רוב הפליטים ברחו מהרפובליקה הדמוקרטית של קונגו עקב התפרצות האבולה במדינה. לאחר שהוסדרו חקיקות בארצות הברית שאסרו על חלק נרחב מההגירה, פליטים קונגולזים רבים השתכנו במקסיקו ללא כוונה לשוב לארצם<ref></ref>. ממשלת מקסיקו הציעה לחנך צעירים קונגולזים מטעם כספיה וישנה קהילה של מקסיקנים ברפובליקה הדמוקרטית של קונגו, רוב תושביה הם פרופסורים וחוקרים. נכון לשנת 2018, סך המסחר בין מקסיקו והרפובליקה הדמוקרטית של קונגו מנה 2.3 מיליון דולר אמריקאי<ref></ref>.

== משלחות דיפלומטיות ==
* לרפובליקה הדמוקרטית של קונגו אין משלחת דיפלומטית רשמית במקסיקו או קונסוליה המקושרת למקסיקו.
* למקסיקו יש קונסוליה קונגולזית המקושרת לשגרירות המקסיקנית באדיס אבבה, בירת אתיופיה.

== הערות שוליים ==

קטגוריה:מקסיקו: יחסי חוץ לפי מדינה
קטגוריה:הרפובליקה הדמוקרטית של קונגו: יחסי חוץ לפי מדינה
אמילי וורן (ציירת)

אמילי וורן ( באנגלית: Emily Warren: 1869 – 1956) הייתה אמנית ומאיירת קנדית-בריטית. היא עבדה בדיו, צבעי מים, שמן, גואש וגרפיט. הנושאים החביבים עליה כללו גנים, נוף, פנים וחוץ של מבנים.

== קריירה מוקדמת ==
מרי וורן, הצבת הצבעים הקנדים במנזר וסמיניסטר
היא למדה קורס אדריכלות על ידי סר בניסטר פלטשר. היא סיימה את לימודיה בשנת 1887 בגיל 18, בקולג' המלכותי לאמנות, דרום קנזינגטון. בשנת 1897 קיבלה את תעודת מאסטר לאמנות מאותה מכללה. היא למדה גם ביולוגיה, בוטניקה וגאולוגיה. היא עברה לקנדה בשנת 1919 והתגוררה באוטווה, אונטריו. היא התגוררה במונטריאול, קוויבק בין השנים 1928 ל -1934.

היא נפטרה בדונרובין, אונטריו בשנת 1956.

== קריירה ==
היא הייתה חברה באגודה המלכותית של אמנים בריטים, באגודה המלכותית לציירי צבעי המים, באגודת האמנויות הישנה דאדלי, בחברה לאמנויות אברדין ובחברה לאמניות. היא הייתה חברה בוועדה לשימור אנדרטאות בלונדון.

הגלריה הלאומית של קנדה רכשה את ציור השמן הגדול שלה ״הצבעים הקנדיים״ והציבה אותו על אנדרטת וולף במנזר וסטמינסטר. בשנת 1921 הוזמנה על ידי סר רוברט בורדן להגיע לקנדה כדי להשלים שתי עבודות גדולות ציור שמן שכותרתו "מחווה קנדה, המלחמה הגדולה 1914–1919" ו"הצבת הצבעים הקנדיים על אנדרטת וולף במנזר וסטמינסטר". ציורי המחווה בקנדה נתלו בתחילה בבנייני הפרלמנט, ועברו לאולם הזיכרון של המכללה הצבאית המלכותית בקנדה בקינגסטון, אונטריו מאז 1947.

== השנים האחרונות ==
היא טיילה וציירה בקולומביה הבריטית, בלגיה, סקוטלנד וצרפת. היא הציגה באנגליה. היא העבירה הרצאות בקנדה בשנות העשרים והשלושים שאוירו על ידי שקופיות זכוכית בצבעי יד ושחזרו ציורים משלה. מחצית משקופיות נמצאות בספריית הספרים הנדירה של תומאס פישר, אוניברסיטת טורונטו, יחד עם אוסף נרחב של התכתבויות, הערות הרצאה וחומר ביוגרפי.

היא קיימה מכירה שנתית של צבעי מים באוטווה. היה ביקוש לציוריה בקנדה, אנגליה ויבשת אירופה.

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ציירים בריטים
קטגוריה:מאיירות בריטיות
קטגוריה:מאיירים בריטים
קטגוריה:ציירים קנדים
קטגוריה:ציירות קנדיות
קטגוריה:ציירות המאה ה-19
קטגוריה:ציירות המאה ה-20
קטגוריה:בריטיות שנולדו ב-1869
קטגוריה:בריטיות שנפטרו ב-1956
ג'וליה בי

ג'וליה בורגיניון מריניו (בפורטוגזית: Giulia Bourguignon Marinho, נולדה בתאריך 13 באוגוסט 1999) היא זמרת-יוצרת, מלחינה ושחקנית ברזילאית, המוכרת בשם הבמה שלה ג'וליה בי<ref></ref>.

== ביוגרפיה ==
מריניו נולדה בתאריך 13 באוגוסט 1999 בעיר ריו דה ז'ניירו, ברזיל והיא בתו של איש העסקים והפוליטיקאי פאולו מרינו (Paulo Marinho)<ref></ref>.

בגיל שש החלה לנגן בפסנתר ובגיל שמונה הלחינה את השיר הראשון שלה.

== קריירה ==
בשנת 2017, הופיעה מריניו עם להקת מארון 5 כששרו את השיר "She Will Be Loved" ולאחר שקיבלה שבחים רבים בחרה לעזוב את לימודיה בבית הספר למשפטים ולהמשיך עם הקריירה המוזיקלית.

בסוף שנת 2017, החלה לפרסם גרסאות כיסוי של שירי אמן בערוץ היוטיוב שלה וזכתה להכרה רבה כשחצתה את 20 מיליון הצפיות בשיר "תן לי ללכת" (Deixe-Me Ir) של להקת 1Kilo.

בשנת 2018, חתמה את ההסכם הראשון שלה עם חברת וורנר מיוזיק גרופ.

בשנת 2019, הוציאה את סינגל הבכורה שלה "חבל" (Too Bad) ותוך זמן קצר נכנס לרשימת 50 השירים המובילים של אפליקציית ספוטיפיי<ref></ref>.

בסוף שנת 2019, הוציאה את הסינגל השני שלה "שאגה" (Chega) והשלישי "מנינה סולטה" (Menina Solta) בשפה הפורטוגזית<ref></ref>.

בחודש מרץ 2020, הוציאה את הסינגל הרביעי שלה "זו לא הייתה אהבה" (Não Era Amor).

בחודש דצמבר 2020, הוציאה את הסינגל החמישי שלה "אני אוהבת את עצמי יותר" (Eu Me Amo Mais).

בשנת 2022 כיכבה בתפקיד הראשי בסרט "מאחורי היקום" שהופץ בנטפליקס.

== קישורים חיצוניים ==

* 

* [http://www.giuliabe.com/ האתר הרשמי של ג'וליה בי] 
* [https://www.youtube.com/channel/UCs97Psn1u1lJcLW2OP9OyrA ערוץ היוטיוב של ג'וליה בי]

== הערות שוליים ==

קטגוריה:זמרות-יוצרות ברזילאיות
קטגוריה:מלחינות ברזילאיות
קטגוריה:שחקניות קולנוע וטלוויזיה ברזילאיות
קטגוריה:ברזילאים שנולדו ב-1999
רשימת הרבנים הראשיים של טרנסילבניה

רשימת הרבנים הראשיים של טרנסילבניה (בהונגרית: Az Erdélyi Nagyfejedelemség országos főrabbijainak listája); בדוכסות הגדולה של טרנסילבניה (בהונגרית: Az Erdélyi Nagyfejedelemség) שהתקיימה כיישות בשם זה משנת 1745 ועד 1867. משנת 1745 ואילך אם כן, רבני אלבה יוליה (בשמה ההונגרי דיולהפהרוואר - Gyulafehérvár) החזיקו בתואר "הרב הראשי של הדוכסות הגדולה טרנסילבניה". בעברית כונו בדרך כלל "רב המדינה דזיבנבירגן".

התפקיד הופסק בחתימה על הפשרה האוסטרו-הונגרית של 1867 שיצרה את האימפריה האוסטרו-הונגרית.

== הרבנים הראשיים ==
הרבנים הראשיים של הדוכסות מפורטים להלן לפי סדר כהונה:
{| class="wikitable"
! width="25%" | שם
! width="25%" | תקופת כהונה
! width="50%" | הערות
|-
| יוסף ריים אויערבך
| 1745 - 1750
|
|-
|
| 1752
| יונתן טרביטש נבחר, אך סירב לקבל את התפקיד
|-
| שלום זליג בן שאול כהן
| 1758–1760
|
|-
| בנימין יהושע זאב וולף
| 1764–1777
|
|-
| משה בן שמואל לוי מרגוליות
| 1778–1817
|
|-
| יעקב בן משה
| 1818
|
|-
| מנחם יעקב יוסף בן יהושע מנדל
| 1818–1823
|
|-
| יחזקאל פנט
| 1823–1845
|
|-
|
| 1845
| צבי הירש דויד אופנהיים (או אופנהיימר) נבחר, אך סירב לקבל את התפקיד
|-
| אברהם פרידמן
| 1846–1867
| השתמש בתואר עד מותו בשנת 1879, היה הרב הראשי האחרון של טרנסילבניה
|-
|}

== ראו גם ==
* לקסיקון יהודי הונגרי. 1929. עורך פטר אויווארי

== לקריאה נוספת ==
* האנתולוגיה הדתית של אנשי דת בטרנסילבניה. ג'רג' יקוביני. עמודים קלוז'-נאפוקה: הוצאת ורבום. 2010 149–148 

קטגוריה:קצרמר רבנים
קטגוריה:רבנים הונגרים
קטגוריה:יהדות הונגריה
קטגוריה:רבנים טרנסילבנים
פרידה מיכלסון

פרידה מיכלסון (בלטבית; Frīda Mihelsone; 1906–1982) הייתה יהודיה-לטבית וניצולת שואה. היא הייתה אחת משני הניצולים היחידים מטבח יער רומבולה. ספר זכרונותיה "שרדתי את רומבולה" מתעד שואת יהודי לטביה, את חייה בגטו ריגה וכיצד הצליחה לשרוד את הטבח.<ref name="Russian research centre"></ref>

== ביוגרפיה ==
=== לפני הכיבוש הנאצי ===
מיכלסון נולדה ביַאוּנְגוּלְבֶּנֶה, לטביה, בשנת 1906. היא גדלה בורקליאני אך עברה לריגה בשנות השלושים לעבוד כתופרת.<ref name="LV-book"></ref>

=== בתקופת הכיבוש הנאצי ===

בשנת 1941, במהלך הכיבוש הנאצי בלטביה, נכלאה מיכלסון בגטו ריגה. בתוך יומיים בסוף שנת 1941 נלקחו רוב הכלואים בגטו ריגה ליער רומבולה, בפאתי ריגה ונרצחו. מיכלסון הייתה עדה ליום הראשון, 30 בנובמבר, כשראתה אלפי יהודים נלקחים מהגטו. ביום השני, 8 בדצמבר, היא נלקחה גם מהגטו ונאלצה לצעוד עם אלפי יהודים לרומבולה.

את הצעדת היהודים לכיוון בורות ההריגה תיארה ביומנה:

עם זאת, היא נמלטה מרצח בכך שהשליכה את עצמה לשלג כאשר התקרבה למקום הטבח, לאחר מכן העמידה פנים שהיא מתה.

היהודים האחרים נאלצו לחלוץ את הנעליים שהושלכו לערמה על גבי מיכלסון. היא המשיכה להעמיד פנים שהיא מתה והמשיכה להתחבא מתחת לערימת הנעליים. מיכלסון הסתתרה ביער בשלוש השנים הבאות, ובעזרת אנשים מקומיים הצליחה לשרוד את הכיבוש הנאצי.

=== אחרי הכיבוש הנאצי ===
מיכלסון התחתנה עם מרדכי מיכלסון ויחד נולדו להם שני ילדים. בשנת 1950 גורש מרדכי מיכלסון לסיביר עקב האשמות שווא. בשנת 1971 פרידה מיכלסון וילדיה עזבו את ברית המועצות ועלו לארץ .

== ספרה: שרדתי את רומבולה ==
בשנות השישים כתבה את זיכרונותיה מהשואה ומהכיבוש הנאצי בלטביה ביידיש שהייתה שפת אמה. העותק המקורי של הספר נשמר בארכיון מוזיאון יהודים בלטביה . <ref></ref> כתביה של מיכלסון תורגמו לרוסית ועובדו על ידי דייוויד זילברמן לספר "שרדתי את רומבולה". מאוחר יותר תורגם הספר לאנגלית וללטבית. <ref></ref> תרגום לגרמנית פורסם בשנת 2020,<ref>Frida Michelson: Ich überlebte Rumbula, Europäische Verlagsanstalt, Hamburg, 2020, </ref>,
ותרגום לעברית יצא ב-2021 על ידי בנה אריה מיכאלי.

== הערות שוליים ==

קטגוריה:ישראלים ילידי ברית המועצות
קטגוריה:אסירים בגטו ריגה
קטגוריה:יהודים לטבים
קטגוריה:כותבות זיכרונות
קטגוריה:ישראליות ילידות ברית המועצות
קטגוריה:כותבי זיכרונות
קטגוריה:ישראלים שנולדו ב-1906
קטגוריה:ישראליות שנולדו ב-1906
קטגוריה:ישראלים שנפטרו ב-1982
קטגוריה:ישראליות שנפטרו ב-1982
House of Style

House of Style היא תוכנית טלוויזיה אמריקאית, שעלתה לשידור ב-MTV ב-1989.
התוכנית עוסקת בעולם האופנה ובנושאים כמו חיי הדוגמניות ונושאים המתקשרים לעבודתן.

לתוכנית היו מספר מנחות שרובן דוגמנית מובילות וביניהן:סינדי קרופורד, רבקה רומיין, מולי סימס ואמבר ולטה.

התוכנית ירדה ב-2000 וב-2009 חודשה התוכנית לפרק אחד אותו הנחתה בר רפאלי.

== קישורים חיצוניים ==
* 

קטגוריה:תוכניות טלוויזיה אמריקאיות
קטגוריה:תוכניות טלוויזיה על אופנה
קטגוריה:MTV
קטגוריה:סדרות טלוויזיה אמריקאיות שעלו לשידור בשנות ה-1990
דיולה ולס

דיולה וֶלֶס<ref>Születési bejegyzésében családneve: Wellisz.</ref> (בהונגרית: Wellesz Gyula; בודפשט, 2 בינואר 1873<ref></ref> – בודפשט, 29 במרץ 1915) היה רב ותאולוג הונגרי, היסטוריון של הספרות.

== ביוגרפיה ==
דיולה ולס נולד כבנם של האופה המומחה איגנץ ולס ושל אנה אבלס. סבו מצד אמו היה רב בעיר פילישוורשוואר (Pilisvörösvár) בצפון-מערב מחוז פשט. בתום לימודיו בבית המדרש לרבנים בבודפשט, קיבל תואר דוקטור במדעי הרוח, וסמיכה לרבנות. בשנת 1898 נבחר ולס לרב של קהילת צ'וּרגוֹ, בשנת 1900 לרב של קהילת ביטצ'ה, ובשנת 1910 מונה לרב הראשי של אובודה. הוא היה מומחה בולט של ההיסטוריה הצרפתית-יהודית של ימי הביניים. מאמריו ומחקריו פורסמו בסקירה היהודית-הונגרית, ב"הצופה", ב"עלון הארכאולוגי" ובכתבי עת הונגריים וזרים אחרים. הוא היה עמית כתיבה של ההיסטוריה האוניברסלית של היהודים.<ref>ההיסטוריה האוניברסלית של היהודים בשישה כרכים</ref>

הוא נפטר בבודפשט בשנת 1915 בגיל 43 בלבד. והובא למנוחות בבית הקברות היהודי של אובודה.

== עבודותיו ==
* אברהם דה בלמס כבלשן. תוספת להיסטוריה של הבלשנות העברית. עבודת גמר לדוקטורת במדעי הרוח. בודפשט, 1896.
* יצחק בן מושה או סרואה (ברטיסלבה, 1904)
* חייו ופעילותו של רש"י. הוזמן על ידי האגודה הספרותית היהודית-ההונגרית. בודפשט, 1906.
* חיים בן יצחק אות זרוע (REJ. LIII., 1907);
* מאיר בן ברוך דה רוטנבורג (REJ, LVIII., 1909. LXI., 1911);
* השירות שלי. ברכת ברוך הבא. נשא את הנאום בבית הכנסת של הקהילה היהודית באובודה ב-4 בספטמבר 1910. בודפשט, 1911.
* Die Decisianen R. Isaks aus Corbeil (Frankfurt am Main, 1912).
* תפילה מזדמנת ודרשה. בודפשט, 1914.
* טקס תפילה וחניכה. נאום מושב. נג'קניז'ה

== לקריאה נוספת ==
* לקסיקון יהודי הונגרי. 1929. 
* יוז'ף סיניאי: חייהם ויצירותיהם של בופרים הונגרים. 1914-1891 
* לקסיקון ביוגרפי הונגרי. 
* כתביו של דיולה ולס ב-Arvanum
* ד"ר מיקשה וייס: לזכרו של ד"ר דיולה ולס 1872–1915 (1915) סקירה יהודית-הונגרית 32, גיליון מס' 2, עמודים 84–88.
==קישורים חיצוניים==

* 
* 

== הערות שוליים ==

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:היסטוריונים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת אטווש לוראנד בודפשט
קטגוריה:היסטוריוני ספרות יהודים הונגרים
קטגוריה:הונגרים שנולדו ב-1873
קטגוריה:הונגרים שנפטרו ב-1915
האלבומים הנמכרים ביותר בכל הזמנים בקולומביה

[[שאקירה היא האמן היחיד בתולדות המדינה שהוציא ארבעה אלבומים שנמכרו בלמעלה מ-200,000 עותקים במדינה.<ref name=":0" />]]
קולומביה היא אחד משווקי המוזיקה הגדולים באמריקה הלטינית. רוב האלבומים הנמכרים במסגרתה הם של אמנים מקומיים. אמנים קולומביאנים שולטים ברשימה עם שבעה עשר אלבומים מתוך עשרים האלבומים הנמכרים ביותר בקולומביה. הזמרת-יוצרת הקולומביאנית שאקירה היא האמן היחיד שמופיע ארבע פעמים ברשימה.

== האלבומים הנמכרים ביותר בכל הזמנים בקולומביה ==
{| class="wikitable sortable"
!מקום
!שנה
!שם
!אמנ/ית
!מכירות
|-
| style="text-align:center;" |1
|1993
|Clásicos de la Provincia
|קרלוס ויוס
|1,200,000<ref name="Sales2000"></ref>
|-
| style="text-align:center;" |2
|1996
|Pies Descalzos
|שאקירה
|1,000,000<ref name=":0"></ref>
|-
| style="text-align:center;" |2
|1998
|
|דיומדס דיאז
|1,000,000<ref name="Diomedez"></ref>
|-
| style="text-align:center;" |4
|1996
|Mar Adentro
|דונאטו ואסטפאנו
|800,000<ref></ref>
|-
| style="text-align:center;" |5
|1993
|Título de Amor
|דיומדס דיאז וג'ואנצ'ו רויס
|600,000
|-
| style="text-align:center;" |6
|1994
|Café, Con Aroma de Mujer
|מרגריטה רוסה דה פרנסיסקו
|500,000
|-
| style="text-align:center;" |7
|2014
|De Ida y Vuelta
|צ'אבוקו
|450,000<ref></ref>
|-
| style="text-align:center;" |7
|1994
|
|דיומדס דיאז וג'ואנצ'ו רויס
|450,000
|-
| style="text-align:center;" |9
|1997
|Pa' Otro La'o
|צ'יצ'י פרלטה
|360,000<ref></ref>
|-
| style="text-align:center;" |10
|1998
|
|שאקירה
|300,000<ref></ref>
|-
| style="text-align:center;" |11
|1996
|Collar de Perlas
|מרבל
|300,000
|-
| style="text-align:center;" |12
|1996
|Sentimientos
|צ'ארלי סה
|255,000
|-
| style="text-align:center;" |13
|1996
|En Esta Noche
|סוראיה
|250,000
|-
| style="text-align:center;" |14
|1996
|Me Bebí Tu Recuerdo
|גלי גליאנו
|230,000
|-
| style="text-align:center;" |15
|2010
|Sale el Sol
|שאקירה
|200,000<ref></ref>
|-
| style="text-align:center;" |16
|2014
|Shakira
|שאקירה
|200,000<ref></ref>
|-
| style="text-align:center;" |17
|2009
|Clásicos de la Provincia II
|קרלוס ויוס
|200,000
|-
| style="text-align:center;" |18
|2013
|Corazón Profundo
|קרלוס ויוס
|200,000
|-
| style="text-align:center;" |19
|2011
|Ilusión
|פונסקה
|200,000
|-
| style="text-align:center;" |20
|2014
|Tigo Music Sessions
|חואנס
|200,000<ref name="Colombia"></ref>
|-
|}

== הערות שוליים ==

קטגוריה:מוזיקה קולומביאנית
קולומביה
ג'יימס פוקס (זמר)

ג'יימס ריצ'רד מולט (באנגלית: James Richard Mullett; נולד ב-6 באפריל 1976), המוכר בשם הבמה ג'יימס פוקס (James Fox) הוא זמר ולשי-בריטי.

==ביוגרפיה==
מולט נולד בקארדיף, ויילס שבממלכה המאוחדת. בגיל שש החל ללמוד לנגן על פסנתר ולאחר מכן למד בעצמו לנגן על מספר כלים. בגיל חמש עשרה החל לעסוק במוזיקה באופן מקצועי, שימש כזמר במועדונים, פאבים וספינות תענוגות. ב-2000 הקים ביחד עם חברו את הלהקה "Force 5" ולאחר מכן עזב חברו את הלהקה על מנת להצטרף ללהקה אחרת.

ב-2003 הוא התמודד בתוכנית "Fame Academy" וזכה במקום החמישי. באירוויזיון 2004 הוא ייצג את בריטניה עם השיר "Hold Onto Our Love", שהגיע למקום ה-16. הוא גם הוזמן לשיר בבית הנבחרים הבריטי את השיר אשר עמו הופיעה באירוויזיון.

ב-2004 גם שיחק את יהודה איש קריות במחזמר ישו כוכב עליון.

ב-2008 יצא האלבום שלו "Rocking Chairs And Lemonade"

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים בריטים
קטגוריה:מוזיקאים ולשים
קטגוריה:משתתפי אירוויזיון 2004
קטגוריה:נציגי הממלכה המאוחדת באירוויזיון
קטגוריה:בריטים שנולדו ב-1976
וורנר רקורדס

וורנר רקורדס בע"מ (לשעבר ) היא חברת תקליטים אמריקאית שבבעלות וורנר מיוזיק גרופ ומשרדיה הראשיים נמצאים בלוס אנג'לס, קליפורניה שבארצות הברית. היא הוקמה בשנת 1958 כחטיבת המוזיקה המוקלטת של אולפני הקולנוע האמריקאים האחים וורנר, ונחשבת לאחת מחברות התקליטים הגדולות והמצליחות ברחבי העולם.<ref name=":0"></ref> במהלך שנות פעולותיה, הוקמו שלל חברות תקליטים נוספות לצידה החל משנות ה-60 של המאה ה-20 ועד העשור הראשון של המאה ה-21.<ref name=":0" /> במהלך התקופה הזו, חברת וורנר רקורדס הפכה מחברת תקליטים מזערית בתעשיית המוזיקה לאחת מחברות התקליטים המובילות בעולם.<ref></ref>

בשנת 2004, חברת התקליטים הזו נמסרה מוורנר מדיה ונרכשה על ידי קבוצה עצמאית אחרת. וורנר מיוזיק גרופ היא הקטנה ביותר מבין שלושת תאגידי המוזיקה הבינלאומיים הגדולים ביותר בעולם, הכוללים גם את יוניברסל מיוזיק וסוני מיוזיק.<ref></ref><ref></ref> מקס לוסאדה מפקח על פעולות המוזיקה המוקלטות של החברה. בשנת 2019 שונה שם החברה לוורנר רקורדס.

אמנים בולטים שהקליטו שירים ואלבומים במסגרת חוזה עם החברה כוללים את: מדונה, פרינס, שר, ואן היילן, אליס קופר, קיילי מינוג, גו גו דולס, טום פטי, שריל קרואו, גורילז, אדם למברט, בט מידלר, גרייטפול דד, בלר, דוראן דוראן, דיפ פרפל, פליטווד מק, ליאם גלאגר, פליט פוקסס, ג'יימס טיילור, לילי אלן, סוויטי, ג'וג'ו, לינקין פארק, מיוז, ג'ורג' בנסון, ליה דלריה, בלאק סבאת', רד הוט צ'ילי פפרז, הבלאק קיז, מיי כמיקל רומנס, סיארה, מק מילר, דואה ליפה, אר.אי.אם., אן-מארי, אשניקו, פיית' היל, אידינה מנזל וסקס פיסטולס.

== חברות תקליטים משויכות ==

== קישורים חיצוניים ==

* 

== הערות שוליים ==

*
קטגוריה:1958 במוזיקה
קטגוריה:חברות תקליטים של וורנר
קטגוריה:חברות תקליטים
קטגוריה:קליפורניה: כלכלה
עונת 1962/1963 בליגת העל ההולנדית

עונת 1962/1963 הייתה העונה השביעית של ליגת העל ההולנדית, שהיא הליגה ההולנדית הבכירה. בסיום עונה זאת זכתה פ.ס.וו. איינדהובן באליפות הליגה. וולוויקרס ווילם II ירדו לליגת המשנה.
==מבנה==
על ניצחון הוענקו 2 נקודות ועל תיקו נקודה בודדת. הליגה צומצמה בעונה זו וכללה 16 קבוצות, (15 ששיחקו בעונה שעברה, אליהן הצטרפה הראקלס אלמלו שעלתה מליגת המשנה) ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הראשונה זכתה באליפות והקבוצות במקומות 15 ו-16 נשרו לליגת המשנה ההולנדית.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| פ.ס.וו. איינדהובן
 ||30||17||8||5||67||38||29||42||העפלה לגביע אירופה לאלופות
|-bgcolor=#f6a342
|2.||אייאקס
 ||30||17||5||8||73||41||32||39||rowspan=2 align=right|העפלה לגביע האינטרטוטו
|-bgcolor=#f6a342
|3.||ספרטה רוטרדם
 ||30||17||5||8||60||38||22||39
|-
|4.||פיינורד
 ||30||14||9||7||58||40||18||37
|-bgcolor=#f6a342
|5.||מועדון ספורט אנסחדה
 ||30||12||9||9||58||46||12||33||העפלה לגביע האינטרטוטו
|-
|6.||נאק ברדה
 ||30||11||10||9||51||48||3||32
|-bgcolor=#08beef
| 7.||DOS אוטרכט
 ||30||13||6||11||37||44||7-||32||גביע ערי הירידים
|-
| 8.||GVAV
 ||30||12||6||12||52||47||5||30
|-
| 9.||מ.ו.ו מאסטריכט
 ||30||11||7||12||45||49||4-||29
|-
| 10.||ADO דאן האג
 ||30||9||10||11||41||36||5||28
|-
| 11.||בלו וויט אמסטרדם
 ||30||12||4||14||48||56||8-||28
|-
|12.||פורטונה 54
 ||30||12||4||14||44||54||10-||28
|-
| 13.||פולנדם
 ||30||8||11||11||50||53||3-||27
|-
| 14.||הראקלס אלמלו
 ||30||9||8||13||54||62||8-||26
|-bgcolor=#FF8888
| 15.||וילם II
 ||30||7||8||15||53||68|| 15-||22||rowspan=2 align=right|ירדו לליגה השנייה||מחזיקת הגביע ההולנדי העפלה גביע אירופה למחזיקות גביע
|-style="background:#FF8888
| 16.||וולוויקרס
 ||30||2||4||24||31||102|| 71-||8
|}

קטגוריה:עונות בליגת העל ההולנדית
קטגוריה:תחרויות כדורגל ב-1962
קטגוריה:תחרויות כדורגל ב-1963
אהבה, מוות ורובוטים

אהבה, מוות ורובוטים (באנגלית: Love, Death & Robots; מוצגת באמוג'ים: ❤️❌🤖) היא סדרת אנתולוגיה מונפשת למבוגרים שהופקה בידי נטפליקס ו ומופצת בידי נטפליקס. הסדרה נוצרה מתוך פרויקט ראשוני של היוצרים, טים מילר ודייוויד פינצ'ר, ליצור סרט בסגנון מגזין קומיקס המדע הבדיוני והפנטזיה "Heavy Metal".

העונה הראשונה עלתה לאוויר ב-15 במרץ 2019, וכללה 18 פרקים קצרים באורך 5 עד 15 דקות. ביוני 2019 נטפליקס חידשה את הסדרה לעונה שנייה בת שמונה פרקים, שיצאה ב-14 במאי 2021. הסדרה חודשה גם לעונה שלישית, שעלתה לשידור ב-20 במאי 2022.

== פרקים ==

== הפקה ==
=== פיתוח ===
הפרויקט התפתח מפגישה בשנות ה-2000 המאוחרות, שבה דייוויד פינצ'ר וטים מילר החליטו ליצור סרט אנתולוגיה בהשראת המגזין "Heavy Metal" (בדומה לסרט "רוק בחלל" משנת 1981). ההכרזה על הפרויקט התקיימה בשנת 2008, והסרט אמור להיות מופק בידי חברת סרטי פרמאונט, אבל מילר ופינצ'ר נתקלו בקשיים באיסוף המימון הדרוש לפרויקט.

בפרק ה"לייב אקשן" היחידי בסדרה – שבו שחקנים אינם מדבבים דמויות מונפשות – משחקים טופר גרייס ומרי אליזבת וינסטד.

=== כתיבה ===
16 מתוך 18 הפרקים בעונה הראשונה הם עיבודים לסיפורים קצרים<ref></ref>. מילר כתב בעיקר טיוטות לכל פרק, ואפשר לתסריטים להשתנות לפי דרישות האולפנים כדי לסייע להפקה<ref></ref>.

== הפצה וביקורות ==
נטפליקס שחררה טריילר לסדרה ב-14 בפברואר 2019<ref></ref>. סדר הפרקים בנטפליקס מוצג בסדר שונה לכל משתמש, בניגוד לסדר הקבוע שבו מרבית התכנים בשירות מוצגים<ref></ref>. צופים האשימו את נטפליקס בהתאמת סדר הפרקים להשערה של האלגוריתם על הנטייה המינית של הצופים, ונטפליקס הגיבה שישנם ארבעה סדרים שונים לפרקים, שמותאמים למשתמשים באקראי<ref></ref>.

העונה הראשונה של הסדרה זכתה ב-77% של ביקורות חיוביות באתר Rotten Tomatoes מתוך 43 ביקורות, עם ציון ממוצע של 7.03 מתוך 10<ref></ref>. הציון המשוקלל של הסדרה באתר Metacritic הוא 65 מתוך 100, בהתבסס על 4 ביקורות<ref></ref>.

יוני בינרט מאתר ynet שיבח את הסדרה על סגנונה הייחודי ונגישותה לצופים שאינם בהכרח חובבי הז'אנר<ref></ref>. יאיר רוה מכלכליסט, ועידו ישעיהו ואופיר ארצי מוואלה!, כתבו גם הם על הסגנון והפורמט המיוחדים של הסדרה אבל ציינו את רמת האיכות הלא אחידה של פרקיה<ref></ref><ref></ref>. חן חדד מהארץ ביקרה את הגימיקיות של הסדרה ואת הישענותה על טוויסטים וארוטיקה כדי לעורר עניין בצופה<ref></ref>.

ב-9 במאי 2022 עלה הטריילר הרשמי של העונה השלישית בערוץ היוטיוב של נטפליקס<ref></ref>.

== קישורים חיצוניים ==

* 

== הערות שוליים ==

קטגוריה:נטפליקס: תוכניות וסדרות
קטגוריה:סדרות מדע בדיוני אמריקאיות
קטגוריה:סדרות אנתולוגיה אמריקאיות
קטגוריה:זוכי אמי בפריים טיים: אנימציה קצרה
למבדה גרסיה

למבדה גרסיה (בספרדית: Lambda Germán García González; נולד ב-7 בינואר 1987, מקסיקו סיטי, מקסיקו), הוא שחקן קולנוע וטלוויזיה מקסיקני.

== ביוגרפיה ==
למבדה גרסיה למד משחק במרכז ללימודי תיאטרון של TV Azteca ובהמשך נסע לניו יורק ללימודי תיאטרון מוזיקלי. הוא התחיל את הקריירה הקולנועית בשנת 2007 בטלנובלה Se busca un hombre. בהמשך הוא שיחק במספר סדרות טלוויזיה נוספות. 

בשנת 2009 גילם את גוסטבו סירניו בטלנובלה "Pasión morena" לצדה של פאולה נונייס. 

בשנת 2011 גילם את סבסטיאן בטלנובלה "תחת שמיים אדומים". 

בשנים 2012–2013 שיחק בטלנובלה "אלמה" - "La otra cara del alma" בדמותו של מרכוס פיגיירה.

בשנים 2017–2018 הוא שיחק תפקיד ראש בטלנובלה "Sangre de mi tierra". בשנת 2019 הוא החל לשחק בטלנובלה "La reina soy yo" לצד פולו מורין.

בשנת 2022 החל לשחק בטלנובלה "Amor dividido" בדמותו של דנילו מדינה. 

החל משנת 2013 הוא מנחה תוכניות טלוויזיה בערוצים שונים במקסיקו ומופיע על במת התיאטרון.

=== חיים אישיים ===
בשנת 2016 נחשף קשר רומנטי שלו עם פולו מורין, אך הם הכחישו את הידיעה. רק בשנת 2019 הם הוציאו הודעה רשמית, אך תוך זמן קצר הודיעו על הפסקת הקשר.

==קישורים חיצוניים==

==הערות שוליים==

קטגוריה:שחקני קולנוע וטלוויזיה מקסיקנים
קטגוריה:להט"בים מקסיקנים
קטגוריה:שחקנים להט"בים
קטגוריה:מקסיקנים שנולדו ב-1987
עונת 1963/1964 בליגת העל ההולנדית

עונת 1963/1964 הייתה העונה השמינית של ליגת העל ההולנדית, שהיא הליגה ההולנדית הבכירה. בסיום עונה זאת זכתה DWS אמסטרדם באליפות הליגה. בלו וויט אמסטרדם ופולנדם ירדו לליגת המשנה.
==מבנה==
על ניצחון הוענקו 2 נקודות ועל תיקו נקודה בודדת. הליגה כללה 16 קבוצות, (14 ששיחקו בעונה שעברה, אליהן הצטרפו DWS אמסטרדם וגו אהד איגלס שעלו מליגת המשנה) ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הראשונה זכתה באליפות והקבוצות במקומות 15 ו-16 נשרו לליגת המשנה ההולנדית.
===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| DWS אמסטרדם
 ||30||19||5||6||58||28||30||43||העפלה לגביע אירופה לאלופות
|-
|2.||פ.ס.וו. איינדהובן
 ||30||18||5||7||66||42||24||41||
|-bgcolor=#f6a342
|3.||מועדון ספורט אנסחדה
 ||30||14||11||5||63||45||18||39||rowspan=2 align=right|העפלה לגביע האינטרטוטו
|-bgcolor=#f6a342
|4.||פיינורד
 ||30||16||9||5||77||33||44||37
|-
|5.||אייאקס
 ||30||13||8||9||63||40||23||34||
|-bgcolor=#f6a342
|6.||נאק ברדה
 ||30||14||6||10||56||53||3||34||העפלה לגביע האינטרטוטו
|-bgcolor=#08beef
| 7.||פורטונה 54
 ||30||10||10||10||50||48||2||30||מחזיקת הגביע ההולנדי העפלה גביע אירופה למחזיקות גביע
|-
| 8.||GVAV
 ||30||11||8||11||46||45||1||30||
|-bgcolor=#09DWAf
| 9.||DOS אוטרכט
 ||30||12||6||12||52||54||2-||30||גביע ערי הירידים
|-
| 10.||ADO דאן האג
 ||30||12||6||12||47||60||13-||30||
|-
| 11.||מ.ו.ו מאסטריכט
 ||30||9||9||12||40||53||13-||27||
|-
|12.||גו אהד איגלס
 ||30||7||10||13||42||62||20-||24||
|-
| 13.||הראקלס אלמלו
 ||30||8||7||15||44||65||21-||23||
|-
| 14.||ספרטה רוטרדם
 ||30||6||10||14||34||52||18-||22||
|-bgcolor=#FF8888
| 15.||בלו וויט אמסטרדם
 ||30||5||8||17||44||71|| 27-||18||rowspan=2 align=right|ירדו לליגה השנייה
|-style="background:#FF8888
| 16.||פולנדם
 ||30||4||10||16||43||74|| 31-||18
|}

קטגוריה:עונות בליגת העל ההולנדית
קטגוריה:תחרויות כדורגל ב-1964
קטגוריה:תחרויות כדורגל ב-1963
שאדן סלאמה-יוסף

שאדן סלאמה-יוסף היא רופאה פנימית וחוקרת ערבייה-ישראלית. מנהלת המחלקה לרפואה דחופה בבית החולים הדסה הר הצופים החל מנובמבר 2018. הערבייה הראשונה שעומדת בראש מחלקת לרפואה דחופה בבית חולים בישראל.

==קורות חיים==

שאדן סלאמה נולדה בכפר טורעאן לאם עקרת בית ולאב מורה. אימה, במקור מנצרת. לשאדן אחות ושלושה אחים.

שאדן בוגרת בית הספר לרפואה של האוניברסיטה העברית בירושלים, התמחתה ברפואה פנימית וברפואה דחופה בבית חולים הדסה הר הצופים.

ב-2014 סיימה לימודי תואר שני בניהול מערכות בריאות בבית ספר לבריאות הציבור בשיתוף עם הפקולטה למינהל עסקים באוניברסיטה העברית בירושלים בהצטיינות יתרה.

בפברואר 2021 פרסמה קול קורא בעברית ובערבית לצעירים להתחסן בהקדם למחלת נגיף הקורונה.
במאי 2021 הובילה את ניהול האירוע רב-הנפגעים בעקבות קריסת טורבינה בבית כנסת בגבעת זאב בהצלחה רבה כאשר המיון שלה התמודד עם מעל 50 פצועים בבת אחת ובעקבות כך התראיינה במספר ערוצים והתארחה באולפן החדשות.

==פרסים והוקרה (רשימה חלקית)==
* פרס רקטור במהלך הלימודים לתואר M.D
* פרס רקטור במהלך הלימודים ולתואר M.H.A
* פרס פקולטה למדריך קליני מצטיין
* פרס פקולטה למתמחה מצטיין
* פרס פקולטה למרצה מצטיין
* הופעה חוזרת ברשימת המורים המצטיינים
* סיום תואר שני בהצטיינות יתרה.
* קבלת אות הוקרה בתור אחת הדמויות המשפיעות ביותר במגזר.
* נבחרה להשתתף בתוכנית היוקרתית "ענבר" למנהיגות במערכת הבריאות!

==חיים אישיים==

סלאמה-יוסף נשואה לאורולוג, שאף הוא עובד בבית החולים הדסה, ואם לשלושה ילדים.

מתגוררת בשכונת רחביה בירושלים.

==קישורים חיצוניים==

* 
* [https://quality.doctorsonly.co.il/דר-שאדן-סלאמה-יוסף/ אודות שאדן סלאמה-יוסף], באתר החברה לאיכות ברפואה
* [https://www.researchgate.net/profile/Shaden-Salameh פרסומים מדעיים של שאדן-סלאמה יוסף], באתר researchgate 

==הערות שוליים==

קטגוריה:טורעאן: אישים
קטגוריה:רחביה: אישים
קטגוריה:רופאות ערביות ישראליות
קטגוריה:מנהלות ישראליות
קטגוריה:רופאים ערבים ישראלים
קטגוריה:מנהלים ישראלים
קטגוריה:רופאים פנימיים ישראלים
קטגוריה:רופאות פנימיות ישראליות
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראליות זוכות פרסים: מדע וטכנולוגיה
קטגוריה:רפואה בישראל: נשים חלוצות
קטגוריה:סגל מרכז רפואי הדסה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ואדי אל-נעם

ואדי אל־נעם (בערבית: وادي النعم) הוא כפר בדואי בלתי-מוכר וחלק מהפזורה הבדואית בצפון הנגב, השוכן בתחומי המועצה האזורית התעשייתית נאות חובב בצדו המזרחי של כביש 40, ובמרחק כ-10 ק"מ מדרום לעיר באר שבע. הכפר מונה כ-5,000 תושבים. תושבי כפר ואדי אל-נעם הם ערבים-מוסלמים.

== היסטוריה ==
הכפר נוצר בשנות ה-50, לאחר שתושבים בדואים מהנגב הועתקו אליו בהוראת הממשל הצבאי באותה עת. באזור בו שוכן הכפר הוקמו במהלך השנים מספר אתרים ומפעלים בעלי השלכות בריאותיות וסביבתיות לאזור זה. כיום מבני הכפר שוכנים במרחק עד כ-500 מטרים מגבולות אזור התעשייה נאות חובב שהוקם בשנת 1975, וכמו כן קווי חשמל במתח גבוה ואזורי הטמנת פסולת, ואזור התעשייה הצבאית רמת בקע.

הכפר הבלתי-מוכר אינו מחובר לתשתיות כמו מים, חשמל או ביוב - ומתאפיין בבנייה בלתי-חוקית. מזה שנים רבות מתנהל בין המדינה ותושבי הכפר ואדי אל-נעם משא ומתן להסדרתו כיישוב, ובעיקר על העתקת הכפר או חלקו ליישוב מוסדר. תושבי הכפר המעוניינים בהסדרה תכנונית של יישובם, במסגרתו יוקם יישוב בעל אופי כפרי-חקלאי עצמאי, אך טרם התקבלה תוכנית המוסכמת על הצדדים. כיום נמצאות בהליכי תכנון שלוש תוכניות שהוקצו לוואדי אל-נעם: תוכנית המתאר המקומית ליישוב, תוכנית למתחם מוסדות חינוך, ותיקון לתוכנית המתאר המחוזית (4/14/23/2/1) הנדרש כחלק מקידום שתי תוכניות אלה<ref></ref>.

== ראו גם ==

* בנייה בלתי-חוקית בישראל
* הבנייה הבלתי-חוקית בפזורה הבדואית
* הפזורה הבדואית בנגב
* כפר בלתי מוכר
* בדואים בישראל
* הפזורה הבדואית
* המגזר הערבי
* מוסלמים בישראל

==הערות שוליים==

קטגוריה:כפרים בדואים לא מוכרים בנגב
קטגוריה:יישובים בדואיים בישראל
קטגוריה:נאות חובב
קטגוריה:שגב שלום
רדיו טיימס

רדיו טיימס (באנגלית: Radio Times) הוא מגזין שבועי בריטי, המוקדש כמעט כולו ללוחות שידורים של תחנות הטלוויזיה והרדיו בבריטניה, אך גם לראיונות עומק, ביקורות סרטים ולייף סטייל. המגזין נוסד בשנת 1923 על ידי ג'ון ריית', מנכ"ל 'חברת השידור הבריטית' (החל מה-1 בינואר 1927, תאגיד השידור הבריטי - BBC), והיה למגזין לוח השידורים הראשון בעולם<ref></ref>. בעת הקמתו כלל רק לוחות שידורים של תחנות הרדיו בבריטניה, שכן טלוויזיה עדיין לא הייתה נפוצה באותה תקופה. בהמשך התרחב המגזין וכלל גם לוחות שידורים של ערוצי טלוויזיה וכן סיקורים בנושאי טלוויזיה ורדיו.

המגזין החל להתפרסם ולרדת לדפוס בהוצאת ה-BBC החל מה-8 בינואר 1937 ועד ה-16 באוגוסט 2011, עת הועברה הבעלות לחברת "Immediate Media Company" הבריטית<ref></ref><ref></ref><ref></ref>. ב-12 בינואר 2017, החברה נרכשה על ידי קבוצת התקשורת הגרמנית הוברט בורדה, אשר מחזיקה בבעלותה את כל מגיזני ה-BBC שעברו לידיי "Immediate Media Company", ובכללם גם את רדיו טיימס<ref></ref>.

המגזין מתפרסם מדי יום שלישי ומכיל את כל לוחות השידורים בבריטניה מיום שבת הקרוב ועד ליום שישי הרחוק. במקור, הרישומים כללו מדי שבוע את כל התוכן ברדיו ובטלוויזיה מיום ראשון עד יום שבת; מתכונת זו שונתה ב-8 באוקטובר 1960 בעקבות כפילויות בלוחות השידורים. מאז ה-1 בינואר 1969 מפורסם בכל דצמבר גיליון כפול בגודל כפול המכיל לוח שידורים חגיגי לשבועיים הקרובים, כמהדורה מיוחדת לחג המולד.

== קישורים חיצוניים ==

* 

* [https://www.bbc.co.uk/historyofthebbc/research/general/radio-times ההיסטוריה של רדיו טיימס], באתר BBC

== הערות שוליים ==

קטגוריה:שבועונים
קטגוריה:הממלכה המאוחדת: עיתונים
מואיז צ'ומבה

מוּאִיז קָאפֶּנְד צ'וֹמְבֶה (בצרפתית: Moïse Tshombé; 10 בנובמבר 1919 – 29 ביוני 1969) היה איש עסקים ופוליטיקאי קונגולזי. נשיא מדינת קטנגה במהלך משבר קונגו וראש הממשלה הרביעי של הרפובליקה הדמוקרטית של קונגו בין השנים 1964 ל-1965. צ'ומבה הודח מראשות הממשלה בידי הנשיא ז'וזף קסא-וובו ולאחר שהואשם בבגידה בידי הדיקטטור מובוטו ססה סקו. צ'ומבה פעל להשיג תמיכה אירופאית בטענותיו לשלטון תחילה בקטנגה ובהמשך בכל הרפובליקה הדמוקרטית של קונגו בכך שטען כי יפנה אל תמיכת הגוש המערבי במסגרת המלחמה הקרה.

== ביוגרפיה ==
מואיז צ'ומבה נולד בדרום חבל קטנגה, קונגו הבלגית. אביו היה איש עסקים מצליח. צ'ומבה חונך בבית ספר מיסיונרי אמריקאי ולאחר מכן למד חשבונאות. בשנות החמישים קנה צ'ומבה את המניות של רשת חנויות בחבל קטנגה ובכך עירב את עצמו בתוך הפוליטיקה האזורית. צ'ומבה התערב בתוך ארגונים פוליטיים שקראו להקמת מדינה קונגולזית פדרלית ריבונית מהאימפריה הבלגית. ביוני 1960 השיגה קונגו עצמאות מבלגיה וז'וזף קסא-וובו מונה לנשיא הראשון של הרפובליקה הדמוקרטית של קונגו. קסא-וובו ניהל מדיניות ממשל ריכוזית ולא העניק לחברי מפלגת CONAKAT בה היה מעורב צ'ומבה את תפקידי המפתח להם ציפו בממשל בקינשאסה. ביולי 1960 השיג צ'ומבה תמיכה מבלגיה אשר ציפתה כי ממשלה בראשותו תפנה לצד הגוש המערבי במסגרת המלחמה הקרה.

עוד באותו החודש החל צ'ומבה לתמוך במרד מזוין של חיילים קונגולזים נגד ממשל קסא-וובו, אותו כינה דיקטטור וקומוניסט. צ'ומבה הכריז על עצמאותה של מדינת קטנגה מקונגו ובכך החל משבר קונגו שהיה למלחמת אזרחים. צ'ומבה מונה לנשיא קטנגה והצליח לשמור במשך שלוש שנים על ריבונותה לנוכח התנגדות מצד הממשלה הקונגולזית וכוח משלחת צבאי של האומות המאוחדות. קטנגה, חבל הארץ העשיר ביותר בכל קונגו, נחשבה לפרס מצד משקיעים רבים וצ'ומבה התכוון להשתמש בכך כדי להעשיר את הונו ולהסדיר את מעמדו הפוליטי-כלכלי. צ'ומבה תחילה ניהל משא ומתן להסדר לאחר הדחתו של ראש הממשלה הקונגולזי פטריס לומומבה אך נטש את המגעים במטרה להביא לריבונות מלאה של קטנגה. לבסוף פגש צ'ומבה בכישלון דיפלומטי להביא להכרה בריבונותה של קטנגה ובתמיכה בלגית וצרפתית הוא ברח אל המדינה הספרדית.

שנה מאוחר יותר, ב-1964, לנוכח מרידות במזרח המדינה, הנשיא קסא-וובו קרא לצ'ומבה לקבל את משרת ראש ממשלת הרפובליקה הדמוקרטית של קונגו ולהשקיט את המרידה. צ'ומבה עירב שכירי חרב אירופאים במאבק נגד המורדים במזרח ולאחר שהתגלה כי תכנן להדיח את הנשיא, קסא-וובו הדיח אותו מתפקיד ראש הממשלה. לאחר הדחתו, שב צ'ומבה אל המדינה הספרדית. בשנת 1967, כאשר החלו שמועות שעמד לשוב לרפובליקה הדמוקרטית של קונגו, צ'ומבה נחטף ונלקח לאלג'יריה. באלג'יריה רשויות השלטון סירבו להסגיר אותו לידי הממשל הקונגולזי של הדיקטטור מובוטו ססה סקו, אשר האשים אותו בדבר בגידה ברפובליקה הדמוקרטית של קונגו. צ'ומבה נשאר במאסר בית ליד אלג'יר עד למותו מהתקף לב בשנת 1969<ref></ref>.

== ראו גם ==
* הווארי בומדיין
* היסטוריה של הרפובליקה הדמוקרטית של קונגו
* משבר קונגו
* קטנגה (מדינה)

== קישורים חיצוניים ==

* 
* 

== הערות שוליים ==

קטגוריה:פוליטיקאים קונגולזים
קטגוריה:ראשי ממשלת הרפובליקה הדמוקרטית של קונגו
קטגוריה:קונגולזים שנולדו במאה ה-20
קטגוריה:ילידי 1901
קטגוריה:נפטרים ב-1969
ניק גאראט

ניקולס ריצ'רד גאראט (6 בדצמבר 1947 - 8 ביולי 2019) היה מאמן חתירה אוסטרלי. הוא היה המאמן הראשי של Rowing ACT, אימן את תוכנית ה-ACT High Performance יחד עם תוכנית ה-ACT Academy of Sport Rowing בקנברה, אוסטרליה. <ref></ref>

== ביוגרפיה ==
גאראט תפקד כמאמן הראשי במועדון החתירה של הייברפילד (כיום מועדון החתירה UTS) בין השנים 1988–1992. הוא חזר למערב אוסטרליה כדי לתפוס את תפקיד הסקאוט במכון הספורט המערבי של אוסטרליה, תפקיד בו מילא עד 1995. משם מילא את תפקיד המאמן הראשי במועדון החתירה מוסמן, בסידני, אוסטרליה, עד תחילת 2017.

בשנת 1995 הוא אימן את צוותו האוסטרלי הראשון, טים פרקינס וסטיוארט רזיד, באליפות העולם לנוער בחתירה בשנת 1995 בפוזנן, פולין. <ref></ref>

בשנה שלאחר מכן בסטרטקלייד, סקוטלנד, הצוותים של גאראט זכו להצלחה ניכרת באליפות העולם לנוער בחתירה ב-1996. סטיוארט רזיד זכה בזהב, ואילו גראט אימן גם את ג'ונתן פיבז וטים פרקינס, שזכו בגביע הגברים לזוגות. <ref></ref>

ההצלחה נמשכה באליפות העולם בחתירה לנוער ב-1997 כשהוא הגיע עם אמבר בראדלי למדליית זהב בקטגוריית היחידים לנשים. <ref></ref>

האולימפיאדה הראשונה שלו כמאמן הייתה סידני 2000. גראט אימן את הגביע לרביעיות גברים (פיטר הארדקאסטל, ג'ייסון דיי, סטיוארט רזיד ודאנקן פרי). הם זכו במקום הרביעי. <ref></ref>

גאראט אימן שני צוותים באולימפיאדת 2004 באתונה, יוון. קרייג ג'ונס היגיע למקום ה-11 בגביע היחיד לגברים, בעוד שברנדן לונג ופיטר הארדקאסל סיימו במקום ה-12 בגביע לזוגות גברים. <ref></ref>

גאראט אימן חמישה אתלטים באולימפיאדת בייג'ינג 2008 (פיטר הארדקאסטל, טום לאוריץ', דניאל נונאן, זואי מעלה ואיימי קליי). <ref></ref> <ref></ref>

אולימפיאדת לונדון 2012 הייתה הרביעית של גאראט כמאמן. הוא אימן את נבחרת השמיניות לנשים והגיע איתן למקום השישי. <ref></ref>

בשנת 2016 מונה גאראט לחבר בחטיבה הכללית של מסדר אוסטרליה. <ref></ref>

ניק מת ב-8 ביולי 2019 בגיל 71, בזמן שאימן את צוות החתירה האוסטרלי מתחת לגיל 23. <ref></ref>

== הערות שוליים ==
 

קטגוריה:מסדר אוסטרליה: חברים
קטגוריה:מאמני ספורט
קטגוריה:חתירה
קטגוריה:אוסטרלים שנולדו ב-1947
קטגוריה:נפטרים ב-2019
חברת מולדת

חברת מולדת (נקראה גם סטודיו מולדת והקינו סטודיו מולדת) הייתה חברת סרטים בארץ ישראל, שעסקה בצילום ובהפקת סרטי קולנוע, פרסומת ותעודה. החברה נוסדה על ידי ירושלים סגל ונתן אקסלרוד בשנת 1927.

== פעילות החברה ==
בשנת 1927 הקימו סגל ואקסלרוד בשכונת מונטיפיורי<ref name=":0"></ref> את הסטודיו לצילום במטרה להפיק את סרט הראינוע העלילתי העברי הראשון. המעבדה בה פותחו הסרטים נתקלה בקשיים טכנולוגיים רבים, ובגלל היעדר חשמל נאלצו להשתמש במערכת מסובכת של עדשות ולפתח את הסרטים באמצעות אור השמש<ref></ref>.

הסרטים הראשונים שצולמו היו סרטי פרסומות וסרטי תעודה<ref></ref>; בחברה הופקו סרטי פרסומת רבים וכן צולמו סרטים דוקומנטריים רבים<ref></ref>, בין היתר הקמת נתניה, יסוד תל מונד והנחת צינור הנפט בחיפה, וכן צולמו העדלאידעות של תל אביב. היומנים שצולמו הוקרנו בראינוע "ביתן" ובקולנוע "עדן"<ref></ref>.

הסרט העלילתי שאמור היה להיות הסרט הראשון שצולם בישראל היה "החלוץ". הסרט מתאר את חייו ומצוקתו של חלוץ שחווה קשיים ומעוניין לעזוב את הארץ ולחזור לאוקראינה ממנה הגיע, אך בסופו של דבר מתחרט ונשאר בארץ. את הסרט החל להפיק אקסלרוד בשנת 1926 בעזרת קואופרטיב שהוקם לצורך הצילומים, אך בגלל בעיות תקציביות הופסקו הצילומים ונגנזו, ונסגר הקואופרטיב<ref name=":0" />. שנתיים מאוחר יותר, בשנת 1928, החל אקסלרוד בניסיון לצלם שוב את הסרט - סגל היה המפיק, אקסלרוד צילם והבמאי היה אלכסנדר פן. הצילומים החלו אך לאחר זמן מה, גילה סגל, שעסק באותו זמן בעבודות תרגום, כי הצילומים נערכים שלא לשביעות רצונו, וצילומי הסרט הופסקו בשנית.

בשנת 1932 צולם הסרט "ויהי בימי" - קומדיה קצרה בת 18 דקות<ref></ref> שצולמה על רקע חגיגות פורים והעדלאידע, בהשתתפות השחקנים משה חורגל ואלינה סטרניצקה<ref></ref>, ובהשתתפות שחקנים חובבים, בבימויו והפקתו של חיים הלחמי. הסרט הציג קומדיה של טעויות הכוללת שלושה זוגות במהלך חג פורים - זוג תיירים, זוג חלוצים וזוג יהודים מהישוב הישן<ref></ref>. הסרט זכה להצלחה קופתית גדולה.

לאחר חילוקי דעות מקצועיים, נסגרה החברה בשנת 1934.

== לקריאה נוספת ==
* [https://hadarperry.wordpress.com/2009/02/14/90-שנה-לסרט-העברי-ולתעשיית-הקולנוע-בישרא/ 90 שנה לסרט העברי ולתעשיית הקולנוע בישראל], ד"ר הדר פרי

== הערות שוליים ==

קטגוריה:המנדט הבריטי: כלכלה
קטגוריה:היישוב: קולנוע
Miss the Rage

Miss the Rage הוא סינגל של הראפרים האמריקאים טריפי רד ופלייבוי קרטי, שיצא לאור ב-7 במאי 2021. השיר הוא הסינגל המוביל מתוך אלבום האולפן הרביעי של טריפי רד, Trip At Knight.

==רקע==
טריפי רד פרסם טיזר לרצועה באינסטגרם בדצמבר 2020. מאוחר יותר, עריכה של השיר המכילה את השירה של קרטי מ-"Want To" (שיתוף הפעולה שלו שהודלף עם הראפר המנוח ג'וס וורלד) על גבי מקצב השיר, הפכה לוויראלית בטיקטוק. הפופולריות של העריכה הובילה לכך שטריפי רד ביקש מקרטי שישתתף בשיר. תאריך צאתו של הסינגל ועטיפתו נחשפו ב-3 במאי 2021.<ref name="Anticipate"></ref> שם השיר הפך למוטו גם בפוסטים של טריפי רד ברשתות החברתיות.<ref name="XXL"></ref>

שם השיר מתייחס למעשה ההחמצה של הזעם שטריפי רד חווה בעת הופעתו בהופעות עקב מגפת הקורונה. טריפי רד הסביר: "ננעלתי. אני אחד האנשים שנמצאים בפסטיבלים, אני יוצא משוגע מהקרעים. אני מוכן לחזור לנוכחות הבמה שלי. נמאס לי מהחרא הזה. נמאס לי לשבת בבית כי זה כל מה שעשיתי. עם כל חרא מגפת הקורונה שקורה, הייתי בדיוק במרחב היצירתי שלי ועשיתי מוזיקה שבאמת התעסקתי בה".<ref name="XXL" /> השיר נחשב לרצועת "אוקטן גבוה".<ref name="Anticipate" />

==הרכב==
הרצועה כוללת את טריפי רד ופלייבוי קרטי מראפרפים על מקצב עם אקורדים סינתטיים המתנגנים בהילוך אחורי.<ref></ref>

==וידאו קליפ==
וידאו קליפ מילים לשיר יצא ב-7 במאי 2021 בערוץ היוטיוב של טריפי רד. הקליפ מונפש על ידי זאק אוקמי וצ'דוויק מקלה. הקליפ כולל אנימציית לולאה חוזרת ונשנית בה מהירות האנימציה מאטה, מאיצה ומתהפכת לפי קצב המוזיקה. האנימציה עצמה כוללת את טריפי רד אוחז בחרב בתלבושת אביר שחותך בעזרתה דם באוויר, כמו גם יצורים שונים שמתקדמים לעברו.<ref></ref>

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)
|פלטינה 2×
|160,000
|}

== קישורים חיצוניים ==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי טריפי רד
קטגוריה:שירי פלייבוי קרטי
קטגוריה:שירים באנגלית
קטגוריה:שירים שנכתבו על ידי פלייבוי קרטי
קטגוריה:שירי הייפרפופ
קטגוריה:שירי פלטינה כפולה בקנדה
עונת 1964/1965 בליגת העל ההולנדית

עונת 1964/1965 הייתה העונה התשיעית של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. נאק ברדה ופ.צ סיטארד ירדו לליגת המשנה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 16 קבוצות, (14 ששיחקו בעונה שעברה, אליהן הצטרפו פ.צ סיטארד וטלסטאר ספורטקלאב שעלו מליגת המשנה) ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הראשונה זכתה באליפות והקבוצות במקומות 15 ו-16 נשרו לליגת המשנה ההולנדית.
===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פיינורד
 ||30||21||3||6||77||30||47||45||העפלה לגביע אירופה לאלופות
|-
|2.||DWS אמסטרדם
 ||30||15||10||5||55||28||27||40||
|-bgcolor=#f6a342
|3.||ADO דאן האג
 ||30||13||7||10||37||32||5||33||rowspan=4 align=right|העפלה לגביע האינטרטוטו
|-bgcolor=#f6a342
|4.||פ.ס.וו. איינדהובן
 ||30||13||7||10||48||45||3||33
|-bgcolor=#f6a342
|5.||ספרטה רוטרדם
 ||30||11||9||10||39||40||1-||31
|-bgcolor=#f6a342
|6.||פורטונה 54
 ||30||13||5||12||44||49||5-||31
|-
| 7.||מועדון ספורט אנסחדה
 ||30||9||12||9||33||37||4-||30||
|-
| 8.||מ.ו.ו מאסטריכט
 ||30||11||7||12||41||51||10-||29||
|-
| 9.||הראקלס אלמלו
 ||30||11||7||12||36||52||16-||29||
|-
| 10.||טלסטאר ספורטקלאב
 ||30||9||10||11||31||36||5-||28||
|-bgcolor=#08beef
| 11.||גו אהד איגלס
 ||30||8||11||11||36||36||0||27||מחזיקת הגביע ההולנדי העפלה גביע אירופה למחזיקות גביע
|-bgcolor=#09DWAf
|12.||DOS אוטרכט
 ||30||8||11||11||43||52||9-||27||גביע ערי הירידים
|-
| 13.||אייאקס
 ||30||9||8||13||52||51||1||26||
|-
| 14.||GVAV
 ||30||8||10||12||39||47||8-||26||
|-bgcolor=#FF8888
| 15.||פ.צ סיטארד
 ||30||8||7||15||36||46|| 10-||23||rowspan=2 align=right|ירדו לליגה השנייה
|-style="background:#FF8888
| 16.||נאק ברדה
 ||30||7||8||15||34||49|| 15-||22
|}

קטגוריה:עונות בליגת העל ההולנדית
קטגוריה:תחרויות כדורגל ב-1964
קטגוריה:תחרויות כדורגל ב-1965
לנינסקויה

לנינסקויה (ברוסית: Ле́нинское) היא עיירה במחוז היהודי האוטונומי, המשמשת כמרכז מנהלי של נפת לנינסקי.

==גאוגרפיה==
העיירה ממוקמת בגדה השמאלית של נהר אמור. כשני קילומטר ללנינסקויה נמצאת תחנת רכבת לנינסק של רכבות המזרח הרחוק.

==היסטוריה==
היישוב הוקם ב-1858 שם מיכאילו-סמיונובסקויה על ידי קוזאקים. הקוזאקים הובאו ושוכנו באזור בכפייה, מטרת הממשלה הייתה ליישב אזורים לא מאוכלסים עם סין.

בתקופת השלטון הסובייטי נסללה מסילת רכבת עד בירוביג'אן.

ב-1934 שמו של היישוב שונה לבליוכרובו על שמו של המצביא הסובייטי וסילי בליוכר. לאחר מאסרו והוצאתו להורג של בליוכר, השם שונה ללנינסקויה.

==אוכלוסייה==
אוכלוסיית לנינסקויה לפי שנים:
{| class="wikitable"
| ||שנה || מספר תושבים
|-
|1 || 1939 || 2,149
|-
|2 || 1959 || 3,424
|-
|3 || 1970 || 8,007
|-
|4 || 1979 || 5,035
|-
|5 || 1989 || 6,707
|-
|6 || 2002 || 7,048
|-
|7 || 2010 || 6,109
|}

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:המחוז היהודי האוטונומי: יישובים
קטגוריה:יישובים שהוקמו ב-1858
Tropical Heat

Tropical Heat (ידועה בארצות הברית גם בשם Sweating Bullets) היא סדרת פעולה קנדית.

הסדרה עוקבת אחר ניק סלוטר, חוקר פרטי ולשעבר סוכן במנהל לאכיפת הסמים, לאחר שהגיע לעיר הנופש קי מריה (Key Mariah) שבפלורידה ומקים שם סוכנות בלשות, הוא פוגש את סילבי ג'ירארד, סוכנת מקומית יפהפייה, ביחד הם פותרים מספר תעלומות ומקרים.

לסדרה צולמו שלוש עונות, העונה הראשונה צולמה במקסיקו, העונה השנייה צולמה באילת וחלק ממהפקה בה הייתה ישראלית, העונה השלישית צולמה ברובה בדרום אפריקה. הסדרה זכתה לפופולריות רבה בסרביה, שם היא נחשבת לסדרת קאלט.

בין השחקנים הישראלים שהופיעו בסדרה נמנים: יואל דרורי, אביבה מרקס, ענת עצמון, אודיה קורן, אביטל דיקר ולימור שפירא.

==קישורים חיצוניים==

קטגוריה:סדרות טלוויזיה קנדיות
קטגוריה:סדרות פעולה קנדיות
קטגוריה:תוכניות טלוויזיה שעלו לשידור בשנות ה-1990
קוקדמה

קוקדמה מפרי הדר
קוֹקֶדַמַה (苔玉 ביפנית, מילולית "כדור טחב") הוא כדור אדמה מכוסה טחב, עליו צומח צמח נוי. מקורו של הרעיון ביפן, שם הוא שילוב של סגנונות השתילה בונזאי וקוסמונו (מילולית "שטיפת שורשים", כלומר "אין סיר"). כיום קוקדמה פופולריים מאוד בגנים יפניים.

==יצירה==
קוקדמה עשוי מאדמה רטובה - אפשר להוסיף קומפוסט וכבול - שממנה מייצרים כדור. את הצמח מכניסים לתוך הכדור, סביב הכדור הזה כורכים טחב ומהדקים באמצעות חוט כלשהו. את כדור הקוקודמה ניתן לתלות בחוט והוא נראה כמרחף באוויר.

==טיפול==
יש להשקות את הקוקדמה באופן קבוע. לפי שיטה אחת יש להרגיש את משקל הקוקדמה מעת לעת וכאשר חשים שהכדור קל יש לטבול אותו במים. הצמחים המתאימים ביותר להכנת קוקדמה הם כאלה הדורשים חצי צל עד צל מלא, מכיוון שסביר להניח כי אור שמש ישיר ישרוף ובסופו של דבר ישנה את גוון הקוקדמה לחום.

==קישורים חיצוניים==

* 

==הערות שוליים==

קטגוריה:גן יפני
קטגוריה:גינון
סרף מסה

פאוול אגייר (באנגלית: Powell Aguirre; נולד ב-10 באפריל 2000) הידוע בשם במה סרף מסה (Surf Mesa) הוא מוזיקאי אמריקאי. המוכר בזכות הסינגל, "ILY (I Love You Baby)" (2019), שמכיל דגימה מהסינגל "Can't Take My Eyes Off You" (1967) של הזמר פרנקי ואלי, שזכה לפופולריות באפליקצית טיקטוק.<ref name=":1"></ref>

==ביוגרפיה==
אגווייר נולד בסיאטל, הוא בנו של סקסופוניסט הג'אז טוני אגירה.<ref name=":0" /> הוא החל להתעניין במוזיקה בכיתה ג' בבית הספר היסודי ולמד לראשונה באמצעות תוכנת מחשב FL Studio והדרכות הפקות ביוטיוב.<ref name=":1" /> הוא החל לעבוד על פרויקטים בשם במה שלו סרף מסה כבר בתיכון, והוציא מוזיקה בפלטפורמת SoundCloud.<ref></ref> כשאגווייר תכנן לעבור לאריזונה ללמוד מדעי המחשב בבית ספר לטכנולוגיה, הוא שבר את רגלו והיה מרותק למיטתו במשך שלושה חודשים.<ref name=":2"></ref> במהלך תקופה זו, אגווייר הצליח להתמקד באופן מלא בהפקת מוזיקה.<ref name=":2" />

אגווייר החליט לעבור לגור בלוס אנג'לס לאחר שביקר אצל ילדה בה התעניין, מכיוון שהבין שזו ההזדמנות שלו להיות מוזיקאי בעיר.<ref name=":2" /> בשנת 2019, הוציא אגווייר את סינגל הבכורה שלו "Taken Away" בהשתתפות אלכסה דניאל,<ref></ref> ואת מיני-אלבום הבכורה שלו, Bedroom.<ref></ref> בנובמבר הוציא את הסינגל "ILY (I Love You Baby)"; את השיר הוא החליט להקליט בשל גרסת הכיסוי של הזמרת אמילי מוביל לשיר.<ref name=":1" /> השיר זכה לפופולריות עצומה בפלטפורמת הווידאו טיקטוק, מה שהוביל לחתימתו של אגווייר בחברות התקליטים יוניברסל מיוזיק גרופ ו-Astralwerks.<ref></ref> עד יוני 2020, השיר הפך ללהיט בינלאומי והגיע לעשיריות הפותחות באוסטריה, גרמניה, שווייץ, סקוטלנד, הולנד, מלזיה וסינגפור ולחמישייה הפותחת במצעד שירי הדאנס/אלקטרוני.<ref></ref>

ביוני 2020, הוציא אגוויר רמיקסים רשמיים לשירם "Be Kind", של המוזיקאי מרשמלו והזמרת האמריקאית הלסי.<ref></ref>

בשנת 2021, הוציא אגוויר את הסינגל "Carried Away", יחד עם הזמרת מדיסון ביר.<ref></ref> ב-4 ביוני, הוציא את הסינגל "Lose My Mind", בהשתתפות ביפולר סאנשיין.<ref></ref><ref></ref>

==דיסקוגרפיה==
===מיני-אלבומים===
* 2019: Bedroom

==קישורים חיצוניים==
* 

==הערות שוליים==

קטגוריה:מוזיקאים אמריקאים
קטגוריה:אמריקאים שנולדו ב-2000
ארטיפקט (טעות)

עקיפת האור בצמצם של מערכת אופטית.]]
במדעי הטבע ובתחום עיבוד האותות, ארטיפקט (באנגלית Artifact או Artefact<ref></ref>) הוא טעות בתפיסה או ייצוג של מידע הנובע ממעורבות הציוד או הטכניקה המעורבים.<ref>See [http://dictionary.reference.com/browse/artifact Dictionary.com], definitions 4, 5, and 6. Accessed 2010.05.20.</ref>

== מדעי המחשב ==
במדעי המחשב, ארטיפקטים דיגיטליים הם חריגות המוכנסות לאותות דיגיטליים כתוצאה מעיבוד אותות דיגיטלי.

== מיקרוסקופיה ==
במיקרוסקופיה, ארטיפקטים נוצרים לעיתים במהלך עיבוד הדגימות לתתקינים, או בעת שימוש בטכנולוגיות מיקרוסקופיה מתקדמות יותר בעת תרגום המידע מתתקין פיזי למידע דיגיטלי.

== הדמיה רפואית ==
תמונת אולטרסאונד הציגה ארטיפקט [[עקיפה של שכפול אבי העורקים. ארטיפקט זה נובע מההבדל במהירות הקול בעת מעבר ברקמת שריר לעומת רקמת שומן. הבדל זה מוביל למצג שווא של זוג אבות עורקים באדם בריא המכיל אבי עורקים אחד בלבד.]]
בדימות רפואי, ארטיפקטים הם מצגים מוטעים של רקמות ומבנים אנטומיים הנוצרים בעת שימוש בטכניקות הדמיה כגון אולטרסאונד, רנטגן, סריקת CT והדמיית תהודה מגנטית (MRI). ארטיפקטים אלו עשויים להיגרם על ידי מגוון תופעות כגון הפיזיקה הבסיסית השונה בין רקמות שונות (כגון אריטפקטים באולטרסאונד בממשקי אוויר-מוצק או נוזל-מוצק), שגיאות בעת רכישת המידע (כגון תנועה של המטופל), או חוסר יכולת של אלגוריתם שחזור לייצר את האנטומיה הרלוונטית. כחלק מהכשרתם, רופאים לומדים לזהות את הארטיפקטים הנפוצים על-מנת להימנע מהחשבתם כממצא פתולוגי ממשי.

== מכ"ם ==
[[הדים מרובי מסלולים ממטרת מכ"ם להופעת ארטיפקטים בשם "רוחות רפאים".]]
בעיבוד אותות רדאר, הדים מסוימים יכולים להיות קשורים לאובייקטים קבועים (הפרעות רקע), החזר רב-נתיבי, חסימה אלקטרונית, אפקטים אטמוספיריים, התפשטות חריגה (Anomalous propagation) והשפעות רבות אחרות. יש לסנן את כל ההדים הללו על מנת לקבל את המיקום, המהירות וסוג היעד וליצור תמונת מצב המייצגת את המציאות נאמנה.

==שיטות מחקר==

בעיה אשר נוצרת במהלך מחקר ניסויי כאשר בנוסף למשתנה הבלתי-תלוי "מתלבש" עליו משתנה מסביר נוסף (אלטרנטיבי) אשר מתואם עימו וגם משפיע על המשתנה התלוי. וכך יוצר בעיה שלא נותנת הסבר בלבדי למשתנה הבלתי-תלוי שאותו החוקר הפעיל.

לדוגמה: חוקר רוצה לדעת את השפעת אכילת עדשים על רמת הכולסטרול של הנבדקים שלו. לשם כך, הוא דגם מתוך האוכלוסייה 100 איש, ומדד את רמת הכולסטרול שלהם. לאחר מכן הוא חילק אותם ל-2 קבוצות:
* קבוצה א' – אכלה עדשים בכל ארוחה במשך חודש;
* קבוצה ב' – לא אכלה עדשים בכלל בארוחות שלה במשך חודש;
לאחר חודש הנבחנים נמדדו, ונניח שרמת הכולסטרול בנבדקים מקבוצה א' ירדה באופן מובהק לעומת רמת הכולסטרול בנבדקי קבוצה ב'.

לכאורה, המחקר עד כאן, הכל נראה טוב ויפה, הבעיה היא שהוא שֹם בקבוצה א' חברה צעירים לעומת זאת בקבוצה ב' הוא שֹם מבוגרים.מה שיוצר כאן בעיה של ארטיפקט.הגיל הוא משתנה מסביר אלטרנטיבי לרמת הכולסטרול והוא מתואם עם הוספת עדשים לתפריט היומי של הנבדקים.

לכן חשוב לחלק את הנבדקים בצורה אקראית.
ולדאוג שרק המשתנה הבלתי-תלוי יהיה שונה בין קבוצה לקבוצה ולא אף פריט אחר יהיה שונה.
חייבים לדאוג רק למשתנה אחד שגורם למשתנה שני להשתנות בהתאם.
אסור שיהיו כמה משתנים "בלתי-תלויים" שישפיעו על משתנה הנבדק (אלא אם כן, עושים מערך כפול שמשפיע על המשתנה התלוי).

==קישורים חיצוניים==

== הערות שוליים ==

קטגוריה:דחיסת נתונים
קטגוריה:אשליות אופטיות
קטגוריה:טעויות